|  |
| --- |
| **Projektas** |
| **PLUNGĖS RAJONO SAVIVALDYBĖS** **TARYBA** |
| **SPRENDIMAS** |
| **DĖL SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO TVARKOS APRAŠO PATVIRTINIMO** |
| 2022 m. gegužės 26 d. Nr. T1-Plungė |

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 3 dalimi, Plungės rajono savivaldybės taryba
n u s p r e n d ž i a:

1. Patvirtinti Savivaldybei nuosavybės teise priklausančio turto valdymo, naudojimo
ir disponavimo juo ataskaitos rengimo tvarkos aprašą (1-7 priedai pridedami).
2. Pavesti Plungės rajono savivaldybės administracijos direktoriui kontroliuoti sprendimo 1 punkte nurodyto Tvarkos aprašo vykdymą.
3. Pripažinti netekusiu galios Plungės rajono savivaldybės tarybos 2018 m. vasario 15 d. sprendimą Nr. T1-21 „Dėl Savivaldybei nuosavybės teise priklausančio turto valdymo, naudojimo
ir disponavimo juo ataskaitos rengimo tvarkos aprašo patvirtinimo“.

 Savivaldybės meras

SUDERINTA:

Administracijos direktoriaus pavaduotojas, pavaduojantis Administracijos direktorių Mantas Česnauskas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus patarėja Donata Norvaišienė

Sprendimą rengė Turto skyriaus vedėja Živilė Bieliauskienė

PATVIRTINTA

Plungės rajono savivaldybės

tarybos 2022 m. gegužės 26 d.

sprendimu Nr. T1-

SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO TVARKOS APRAŠAS

**I SKYRIUS**

**BENDROSIOS NUOSTATOS**

1. Savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašas (toliau – Tvarkos aprašas) nustato Plungės rajono savivaldybei (toliau – Savivaldybė) nuosavybės teise priklausančio turto valdymo, naudojimo ir disponavimo juo ataskaitos rengimo tvarką.
2. Tvarkos aprašu privalo vadovautis Savivaldybės administracijos valstybės tarnautojai ir darbuotojai, dirbantys pagal darbo sutartis, Savivaldybės biudžetinių įstaigų, viešųjų įstaigų, Savivaldybės įmonių bei kitų juridinių asmenų, valdančių, naudojančių ir disponuojančių Savivaldybei nuosavybės teise priklausantį turtą, vadovai ir darbuotojai, kurie teikia informaciją ir (ar) rengia Savivaldybei nuosavybės teise priklausančio turto valdymo, naudojimo ir disponavimo juo ataskaitą (toliau – Ataskaita), ją derina ir pasirašo.
3. Savivaldybės biudžetinės įstaigos, viešosios įstaigos, Savivaldybės įmonės bei kiti juridiniai asmenys, valdantys, naudojantys ir disponuojantys Savivaldybei nuosavybės teise priklausantį turtą (toliau – Savivaldybės turtą valdantys subjektai) ir dirbantys su finansų ir apskaitos valdymo, strateginio veiklos planavimo ir optimizavimo „MyLOBster“ programa, Nekilnojamojo turto modulyje teikia statistinius duomenis, reikalingus turto Ataskaitai parengti šiuo Tvarkos aprašu nustatyta tvarka ir terminais.
4. Savivaldybės biudžetinės įstaigos, viešosios įstaigos, Savivaldybės įmonės bei kiti juridiniai asmenys, valdantys, naudojantys ir disponuojantys Savivaldybei nuosavybės teise priklausantį turtą ir nedirbantys su finansų ir apskaitos valdymo, strateginio veiklos planavimo ir optimizavimo „MyLOBster“ programa, teikia Savivaldybės administracijai (toliau – Administracija) informaciją, reikalingą turto Ataskaitai parengti šiuo Tvarkos aprašu nustatyta tvarka ir terminais.

II SKYRIUS

ATASKAITŲ RENGIMAS IR TEIKIMAS

1. Savivaldybei nuosavybės teise priklausančio turto valdymo, naudojimo ir disponavimo juo ataskaita susideda iš šių dalių:
	1. informacija apie Savivaldybei priklausantį nekilnojamąjį turtą, nurodant valdomų objektų skaičių, institucijų skaičių bei bendrai valdomą plotą (m²);
	2. Savivaldybei nuosavybės teise priklausančių pastatų, patalpų ar jų dalių (toliau – Savivaldybės nekilnojamasis turtas) valdymo, naudojimo ir disponavimo jais apžvalgos;
	3. Savivaldybės nekilnojamojo turto išlaikymo sąnaudos (komunalinės ir remonto);
	4. Savivaldybės nekilnojamojo turto pasiskirstymas pagal naudojimo pagrindą, nurodant, kiek turto įsigyta, valdoma patikėjimo teise, patikėjimo sutartimi, pagal panaudą, kiek turto išnuomota, parduota ir koks nekilnojamasis turtas yra laisvas, nenaudojamas.
2. Ataskaita rengiama pagal Savivaldybės turtą valdančių subjektų pateiktus duomenis Nekilnojamojo turto modulyje (jeigu finansų ir apskaitos valdymo, strateginio veiklos planavimo ir optimizavimo „MyLOBster“ programa neįdiegta, duomenys teikiami Administracijai, užpildant šio Tvarkos aprašo 1–7 prieduose pateiktas formas. Informacija su lydimuoju raštu pateikiama per dokumentų valdymo sistemą „Kontora“).
3. Savivaldybės turtą valdantys subjektai Nekilnojamojo turto modulyje duomenis teikia ir tikslina pagal ataskaitinių metų gruodžio 31 d. duomenų būklę iki kiekvienų metų balandžio 1 d.
4. Savivaldybės administracijos Turto skyrius, rengdamas turto ataskaitą, turi teisę gauti kitą informaciją iš šia informacija disponuojančių institucijų, taip pat gali naudoti ir kitų šaltinių informaciją. Papildomą prašomą informaciją, Savivaldybės turtą valdantys subjektai, turi pateikti raštu, ne vėliau kaip per 7 (septynias) darbo dienas; jeigu prašoma papildomos informacijos - pateikti skubos tvarka – per 3 (tris) darbo dienas nuo prašymo gavimo.
5. Plungės rajono savivaldybės administracijos Turto skyrius parengtą Turto ataskaitą kiekvienais metais iki birželio 1 d. pateikia Savivaldybės administracijos direktoriui.
6. Savivaldybės administracijos direktorius pasirašytą Ataskaitą susipažinti Plungės rajono savivaldybės tarybai pateikia iki liepos 1 d.
7. Ataskaita skelbiama Plungės rajono savivaldybės interneto svetainėje.
8. Šis sprendimas taikomas, pateikiant 2021 metų ir vėlesnių kalendorinių metų Turto ataskaitą.

**III SKYRIUS**

**BAIGIAMOSIOS NUOSTATOS**

1. Už pateiktų Turto ataskaitos duomenų teisingumą atsako Savivaldybės turto valdytojai, pateikę duomenis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO TVARKOS APRAŠO TVIRTINIMO“** |
| 2022 m. gegužės 2 d. Plungė |

**1. Parengto teisės akto projekto tikslai –** patikslinti Savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašą.

 **2. Kaip šiuo metu yra sprendžiami projekte aptarti klausimai.** Finansų ir apskaitos valdymo, strateginio veiklos planavimo ir optimizavimo „MyLOBster“ programoje buvo įdiegtas Nekilnojamojo turto modulis, kuriame yra sudaryta galimybė Savivaldybės turto valdytojams duomenis teikti buhalterinėje programoje, siejant ilgalaikio turto korteles ir sukuriant resursus – Nekilnojamojo turto vienetus. Plungės rajono savivaldybės administracijos direktorius 2019 m. sausio 16 d. įsakymu Nr. D-47 „Dėl nekilnojamojo turto duomenų valdymo „MyLOBster“ programoje, įpareigojo Savivaldybės turto valdytojus priskirti remonto ir eksploatacines bei komunalines sąnaudas ilgalaikio turto vienetui bei įvesti reikiamą informaciją (naudojimo paskirtį, charakteristiką, techninę informaciją ir turto disponavimo sutarčių duomenis). Savivaldybės nekilnojamojo turto modulyje yra galimybė konsoliduoti nekilnojamojo turto ataskaitą.

**3. Kodėl būtina priimti sprendimą, kokių pozityvių rezultatų laukiama.** Tikslesnės administracinės procedūros.

**4. Siūlomos teisinio reguliavimo nuostatos.** Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 3 dalis.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos apraiškų pasireiškimo tikimybės nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Turi būti paskelbtas Teisės aktų registre.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Aiškesnės procedūros* | *Nenumatoma.* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Mažinama*  | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma*  | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Turto skyriaus vedėja  Živilė Bieliauskienė